Aṭas n yinagmayen i yerran lwelha deg nadiyen-nsen ɣer tsekla. Ihi deg yixef-agi amezwaru amahil-nneɣ ad yili daḥric n teẓri d tesleḍt ideg ara d-nawi awal ɣef tsensiwelt, tasiwelt d yiferdisen-ines, ad nebder leṣnaf n umsawal syen ad d-nefk tabadut n tmuɣli d leṣnaf-ines. S lemɛawna n tezrawin n yinagmayen, ger-asen Mass SALḤI muḥend akli deg usegzawal ameẓyan n tsekla, GENETTE Gérard “Figures III” d Reuter Y “L’analyse du récit”. Syen ad d-nɛeddi ɣer tesleḍt anda ara d-nessemres ayen iɣef id-nemmeslay di teẓri.